הוואלדטסוורקה-דויטשה ורפט

הוואלדטסוורקה-דויטשה ורפט (בגרמנית: Howaldtswerke-Deutsche Werft, או בקיצור HDW - הָא-דֶה-וֶה) היא מספנה שבסיסה בקיל שבגרמניה. החברה משתייכת לקבוצת טיסנקרופ מערכות ימיות והיא מתמחה בייצור ספינות אזרחיות, ספינות טילים וצוללות. 

== היסטוריה ==
החברה נוסדה ב-1 באוקטובר 1838 בקיל שבגרמניה על ידי המהנדס אוגוסט האוולדט והיזם יוהאן שוופל בשם "מפעל המכונות וכּוּר ההִתוּך לְבַרזֶל שוופל והאוולדט" (Maschinenbauanstalt und Eisengießerei Schweffel & Howaldt) כאשר בתחילת הדרך החברה בנתה דוודים בלבד.

בשנת 1849 החלה החברה לבנות מנועי קיטור למטרות ימיות בלבד עבור ספינת התותחים "פון דר טאן" שהשתייכה לצי הקטן של שלזוויג-הולשטיין. בשנת 1850 החברה בנתה את דגם הצוללת החדשני בראנדטאווכר , שתוכנן על ידי וילהלם באואר. החברה אמורה הייתה בתחילה לבנות את הצוללת ברנדסבורג, אך משום שכוחות צבא דנים התקדמו קרוב מדי לאזור במלחמת שלזוויג הראשונה הוחלט להמשיך לבנות את הצוללת בקיל.

הספינה הראשונה שנבנתה בשם החדש של החברה האוולדטסטוורקה (Howaldtswerke) הייתה ספינת קיטור קטנה בשם "פורוורטס" (Vorwärts), שנבנתה בשנת 1865. עסקי החברה התרחבו לאורך השנים במקביל לכך שגרמניה הפכה למעצמה ימית. עד תחילת המאה ה-20 בנתה החברה כ-390 ספינות.

בשנת 1892 הקימה החברה חברת בת בפיומה שבאוסטרו-הונגריה על חוף הים האדריאטי. עשר שנים מאוחר יותר נסגרה חברת הבת.

בעוד שהמספנה בקיל נותרה אחת משתי המספנות העיקריות של הצי הקיסרי הגרמני, HDW עסקה רבות גם בתחזוקת ספינות הצי. במהלך מלחמת העולם הראשונה החברה בנתה גם מספר צוללות. ב-1937 היו לחברה מספנות בקיל ובהמבורג, כאשר בהמשך צי המלחמה הגרמני בתקופת המשטר הנאצי הלאים את החברה. במהלך מלחמת העולם השנייה הוואלדטסוורקה בנתה 33 צוללות מסוג VIIC בהמבורג ו-31 בקיל.

לאחר תום מלחמת העולם השנייה החברה הפכה למספנה העיקרית היחידה בקיל שלא פורקה. המספנה שגשגה במיוחד בשנות ה-60 במהלך גל הצמיחה הכלכלית חסר-התקדים שעברו גרמניה המערבית ואוסטריה אחרי מלחמת העולם השנייה. בתקופה זו התמקדה החברה בין היתר בבניית משאיות ומכליות, ופתחה מספנה בהמבורג. בשנת 1968 מוזגה החברה עם חברת דויטשה ורפט מהמבורג, כאשר החברה שינתה בעקבות המיזוג את שמה לשם "הוואלדטסוורקה-דויטשה ורפט" (או בקיצור HDW). הלחץ מצד מתחרים זולים יותר ביפן ובקוריאה הדרומית גרם לסגירת המספנה בהמבורג ב-1985.

בינואר 2005 הפכה HDW לחברת הבת של "טיסנקרופ מערכות ימיות" (TKMS).

ביולי 2011 הודיעה TKMS כי אישרה עסקה שבמסגרתה יימכר החלק של החברה שעסק בבניית ספינות אזרחיות לחברת ההחזקות "Abu Dhabi MAR".

נכון למרץ 2019 חברת HDW מעסיקה בגרמניה כ-2,400 עובדים.

==גלריה==
<gallery widths=210px heights=160px>
קובץ:2014 01 03 Schweffel&Howaldt um 1850 IMG 0286 P k S.jpg|מבנה "מפעל המכונות וכּוּר ההִתוּך לְבַרזֶל שוופל והאוולדט", ציור מסביבות שנת 1850
קובץ:Bundesarchiv Bild 102-11704, Stapellauf des Panzerkreuzers "Deutschland".jpg|השקת ספינת קרב גרמנית ב-19 במאי 1931 במספנת דויטשה וורקה שבקיל
FILE:U-Boot-BNr333_1.jpg|צוללת ניסיונית של החברה, 1897
FILE:Bundeswehrmuseum_Dresden_7.jpg|הצוללת בראנדטאווכר
</gallery>

== ספינות, צוללות וסירות בולטות שנבנו על ידי HDW ==
=== ספינות אזרחיות ===

* 1924 - Bungsberg
* 1952 - Christina O Aristotle Onassis
* 1968 - Otto Hahn
* 1975 - Tor Britannia
* 1976 - Tor Scandinavia
* 1981 - MS Bahamas Celebration
* 1981 - Astor
* 1982 - PFS Polarstern
* 1987 - Astor - ספינת תענוגות
* 2001 - Superfast V
* 2001 - Superfast VII
* 2001 - Superfast VIII
* 2002 - Superfast IX
* 2002 - Superfast X

=== פריגטות ===
* Hamburg (F220)
* Kasturi-class frigate - נבנתה עבור חיל הים המלזי
* SAS Isandlwana (F146)
* SAS Mendi (F148)
* Schleswig-Holstein (F216)

=== צוללות ===
הצוללת U31
* SMS Vulkan - הצוללת הגרמנית הראשונה
* צוללות מדגם 800 של סדרת הצוללות "דולפין"
* צוללות מדגם 205
* צוללות מדגם 206
* צוללות מדגם 209
* צוללות מדגם 212
* צוללות מדגם 214
* צוללות מדגם 216
* צוללות מדגם 218
* U31 - צוללת התדלוק המתקדמת ביותר בעולם

בין השאר בנתה החברה את הצוללות מסדרת דולפין והצוללות מסדרת דולפין AIP של חיל הים הישראלי.

=== סירות ===
* USS Topeka (PG-35)

== קישורים חיצוניים ==

* 
* 

==הערות שוליים==

קטגוריה:חברות גרמניות
קטגוריה:תעשיית נשק בגרמניה
קטגוריה:קיל
קטגוריה:מספנות